paragraph_text: = Povijest = Sabra je originalno razvijena kao daljnja evolucija Magach 7C (inačica M60 tenka). Tenk koristi poboljšani oklop te MG 253 120 mm top koji je razvila tvrtka IMI. Nadograđeni tenk isprva je isporučen Turskoj koja je započela s modernizacijom vojske. Kasnije je tenk ponuđen i drugim zemljama. Turska Vlada naručila je dodatno modificiranu verziju Sabra tenka (Sabra Mk. II), te je potpisan ugovor o vrijednosti 688 mil. USD, 29. ožujka 2002. Prvi Sabra Mk. II tenk isporučen je Turskoj 2005., te je do svibnja 2006. taj tenk bio podložen opsežnim istraživanjima. Nakon pozitivnih rezultata, ugovor je označen kao pravovaljan te je započela isporuka 170 Sabra tenkova u razdoblju od 2007. do travnja 2009.